Female cosmetic dentistry Turlock CA
dental implants prices Cherry Hill NJ
best at home teeth whitening in 74135
porcelin veneers in Encinitas 92023
teeth filling St. Louis MO
dental crowns in Chula Vista 91910 Zima hits etniese konflik aan | Banana ZA
← Why many South Africans are non payers
SA crisis two years away →
Zima hits etniese konflik aan
Posted on May 25, 2015	by bananaza
Die burgerregte-organisasie AfriForum het gesê dat president Jacob Zuma met vuur speel deur homself skuldig te maak aan die aanhitsing van etniese konflik. AfriForum se reaksie volg nadat Zuma gister in Pretoria gesê het dat Afrikane in vrede met mekaar saamgeleef en pret gehad het, maar toe kom die “ander”. Hierdie uitspraak volg nadat Zuma ook vroeër aangevoer het dat al die land se probleme met die aankoms van Jan van Riebeeck begin het.
Volgens Kallie Kriel, uitvoerende hoof van AfriForum, is Zuma se uitsprake ŉ onbedekte poging om Afrikaners en wittes oor die algemeen as sondebok in die land uit te sonder.
“Zuma behoort te weet dat daar talle voorbeelde is waar etniese konflik voorafgegaan is deur onverantwoordelike leiers se uitsprake wat etniese groepe as sondebokke verklaar,” het Kriel gesê.
Kriel het daarop gewys dat AfriForum sal toesien dat Zuma voor internasionale geregshowe tot verantwoording geroep sal word, sou sy “onbesonne” uitsprake tot verhoogde etniese konflik aanleiding gee.
“In omstandighede waar die marteling en wreedheid waarmee sommige plaas- en ander moorde gepaardgaan, reeds dui op groeiende rassehaat, is Zuma se uitsprake onverskoonbaar,” het Kriel bygevoeg.
Volgens Kriel is Zuma se jongste uitsprake die duidelikste aanduiding nóg dat hy daarop uit is om Afrikaners en ander minderhede te teiken en teen hulle te regeer.
Kriel het ŉ beroep op alle Suid-Afrikaners gedoen wat soos AfriForum wedersydse erkenning en respek tussen gemeenskappe wil bevorder, om Zuma se polariserende uitsprake te verwerp en gesonde verhoudinge in die land te help bou.
“Dit is in ons almal se belang dat ons nie deur onverantwoordelike leiers soos Zuma in ŉ bose kringloop van rassehaat ingesleep moet word nie,” het Kriel afgesluit.